OpenLLM-France/wikimedia huggingface dataset:
# Aki-Matilda Høegh-Dam

Aki-Matilda Tilia Ditte Høegh-Dam (Hillerød, 1996ko urriaren 17a) groenlandiar politikaria da, Siumut alderdiko kidea. 2019ko Danimarkako hauteskunde orokorretan Folketingerako hautatu zuten, eta 22 urterekin parlamentuan sartu zen, bertako kide gazteena bihurtuz.

## Bizitza

Kim Høegh-Dam arrantzariaren eta Bitten Høegh-Dam irakaslearen alaba, Hillerøden jaio zen 1996ko urriaren 17an. Familiako seme-alabarik gazteena, bi neba eta bi ahizpaorde ditu. Jatorriz erdi daniarra eta erdi groenlandiarra da. Groenlandiako Sisimiut hirian hazi zen. 15 urte zituela, Haurren Laguntzarako Nazio Batuen Funtsako Nakuusa proiektuan aritu zen boluntario gisa. Groenlandiako kostaldetik bidaia bat egin zuen eta bertan politika eztabaidatu zuen lagun batekin. Ondorioz, Siumut alderdi sozialdemokratan sartzea erabaki zuen. Alderdiko gazte erakundean sartu ondoren, politikarekiko interesa areagotu zaio.
2014an zientzia politikoak ikasten hasi zen Kopenhageko Unibertsitatean eta 2019an graduatu zen. 2015ean, Miss Danimarka lehiaketan parte hartu zuen. Seigarren postuan geratu bazen ere, horrek ezagun egin zuen Groenlandian.
2019ko ekainaren 5eko Danimarkako hauteskunde orokorretan, Høegh-Dam Folketingeko kide izatea lortu zuten bi groenlandiarretako bat izan zen. Groenlandiaren independentziaren aldekoa da.
2023ko maiatzean ospea lortu zuen groenlandiera Folketingen erabiltzeagatik, inoiz erabili ez zen tokian, eta uko egin zion danieraz hitz egiteari, Ganberako presidenteari desobedientzia eginez.

## Erreferentziak

* 1 2 3 (Katalanez) Azzouzi, Alaaddine. «Aki-Matilda Høegh-Dam: “Farem un referèndum d’independència a Grenlàndia peti qui peti”» Vilaweb 2023-05-16 (Noiz kontsultatua: 2024-02-14).
* 1 2 (Danieraz) «Aki-Matilda Høegh-Dam (SIU)» Folketinget (Noiz kontsultatua: 2024-02-14).
* ↑ (Danieraz) «Aki-Matilda Høegh-Dam» Miss Danmark (Noiz kontsultatua: 2024-02-14).
* ↑ (Danieraz) «NAKUUSA er for alle i Grønland - uanset sprog, nationalitet og kultur» Naalakkersuisut 2017-04-21 (Noiz kontsultatua: 2019-08-02).
* 1 2 (Danieraz) Ahrenkilde-Holm, Thue. «Folketingets yngste medlem er fra Grønland: Jeg frygter, at jeg ikke kan holde, hvad jeg lover» Berlingske 2019-07-31 (Noiz kontsultatua: 2024-02-14).
* ↑ (Danieraz) Søndergaard, Niels Krogh. «Grønlandsk miss-kandidat med politisk erfaring» Sermitsiaq 2015-08-14 (Noiz kontsultatua: 2019-08-02).
* ↑ (Danieraz) Petersen, Ane-Marie. «Aki-Matilda er på alle måder en vinder» KNR: Kalaallit Nunaata Radioa 2015-09-15 (Noiz kontsultatua: 2024-02-14).
* ↑ (Danieraz) Lind, Anton. «Miss Danmark-finalist bliver grønlandsk folketingsmedlem» Danmarks Radio 2019-06-06 (Noiz kontsultatua: 2024-02-14).

## Kanpo estekak

* Datuak: Q64415132
# Aki Arimizu

Aki Arimizu (japonieraz: 有水 亮, 1999ko abuztuaren 10a - ) Japoniako futbolaria da.
Hainbat futbol taldetan jokatu du, esaterako Cerezo Osaka.

## Kanpo loturak

* (Japonieraz) J.League Data Site
* Datuak: Q39140383
# Akihabara

Akihabara (japonieraz: 秋葉原) Tokion dagoen Chiyoda auzoko barrutia da, batez ere Akihabara Electric Town (japonieraz: 秋葉原電気街, Akihabara Denki Gai) eremuagatik ezaguna.

## Historia

Aintzina batean Edo-ren ipar-mendebaldeko harresian kokaturik zegoen herria izan zen eta ondorioz merkatari eta artisauak biltzen ziren bertan, bai eta klase baxuko samuraiak ere. Tokiok izan ohi zituen suteetako batean, 1869an, ingurua erabat erre zen eta jendeak herria berriz altxatzea erabaki zuen Chinkasha (su-hiltzailea) kaperaren ondoan, etorkizunetako suteetatik babestuko liekeen ustetan. Akiba zen bertako jainkoa eta eremuak Akibagahara izena hartu zuen ("udazkeneko hosto erorketa"), gero "Akihabara" bilakatu zena.
1890an tren geltokia ezarri zen bertan eta merkatua handitu egin zen. Bigarren Mundu Gerraren ondorengo gobernuaren ahultasuna aprobetxatuz merkatu beltza asko handitu zen Akihabaran. Aparatu elektrikoen boom-a iritsi zen eta Electric Town ezizena hartu zuen. 80. hamarkadan informatikak ordezkatu zituen etxetresna eektrikoak eta honekin batera otaku kultura iritsi zenean anime, manga eta bideo-jokoak nagusitzen hasi ziren.

## Otaku kultura

Akihabara anime eta manga ikonoez bete da eta ikuskizun, ekintza eta batzar bereziak egiten dira bertan. Zaleen (otaku) eta sortzaileen arteko harremanak sortzeko aukerak dira hauek. Lan amateurrak ("doujinshi") promozionatzeko aukera ere izaten da Akihabaran.
Otaku kultura gazteekin eta batez ere mutilekin lotzen da, baina pertsonai asko neska gazte estilizatuak dira eta ondorioz manga pertsonai jantzitako neska oso gazteak ikusten dira denda eta tabernetako propagandazko paperak banatzen.

## Iruditegia

* Sega bideo-joko enpresaren eraikina.
* On Kixote eraikina.
* Tresna elektronikoen dendak.
* Akihabarako denda.
* Pachinko aretoa.
* Akihabarako geltokian neskak jantzi tradizionalez jantziak.
* Neska gazteak inguruko tabernak promozionatzen.

## Kanpo estekak

* (Japonieraz)(Ingelesez) Akihabarako Electric Town-eko antolakuntzaren webgunea
* Datuak: Q418096
* Multimedia: Akihabara / Q418096
# Akihiko Ichikawa

Akihiko Ichikawa (japonieraz: 市川 彰彦, 1973ko maiatzaren 22a - ) Japoniako futbolari ohia da.
Hainbat futbol taldetan jokatu du, esaterako Yokohama Flügels.

## Kanpo loturak

* (Japonieraz) J.League Data Site
* Datuak: Q23823651
# Aki Kaurismäki

Aki Olavi Kaurismäki (Orimattila, Finlandia, 1957 -) finlandiar zinema-zuzendaria da.

## Biografia

Zinema-zuzendari izateaz gainera, aktore, ekoizle eta gidoigile ere bada.
Frantziako Nouvelle vague joeraren mireslea da. Anaia Mikarekin batera, laurogeiko hamarkadan Finlandian egin den zinematografia mundu osoan erakutsi du. Oso film ankerrak eta gogorrak egiten ditu, eta kritika onak jasotzen ditu gehienetan zinema-jaialdietan.
Finlandiaren gainbeherari buruzko hiru filmeko sorta bat egin du: Itzalak paradisuan (1986), Ariel (1988) eta Pospolo-lantegiko neskatila (1990). Komediak ere egin ditu Leningrad cowboys rock taldeko musikariak protagonista direla. Munduko musika-talderik okerrena izan arren, oso umore fina dute, eta horrek Estatu Batuetako musika-giroko ateak ireki dizkie.
Beste film batzuk: Soldatapeko hiltzailea kontratatu dut (1991), Bohemia bizitza (1992), Hodei iragankorrak (1996), Juha (1999), Iraganik gabeko gizona (2002), Argiak ilunabarrean (2006), Le Havre (2011).

## Erreferentziak

* Artikulu honen edukiaren zati bat Lur hiztegi entziklopedikotik edo Lur entziklopedia tematikotik txertatu zen 2011/12/27 egunean. Egile-eskubideen jabeak, Eusko Jaurlaritzak, hiztegi horiek CC-BY 3.0 lizentziarekin argitaratu ditu, Open Data Euskadi webgunean.
* Datuak: Q276186
* Multimedia: Aki Kaurismäki / Q276186
# Akiak (Alaska)

Akiak (Alaska erdialdeko yupikeraz: Akiaq) Ameriketako Estatu Batuetako hiri bat da. Bethel Census Arean dago, Alaska estatuan. 462 biztanle ditu, 8,051786 kilometro koadroko azaleran banatuta.

## Erreferentziak

* ↑ (Ingelesez) Alaska Native Place Names | Alaska Native Language Archive. University of Alaska Fairbanks (Noiz kontsultatua: 2021-12-27).

## Kanpo estekak

* Datuak: Q80070
* Multimedia: Akiak, Alaska / Q80070
# Akihiko Kamikawa

Akihiko Kamikawa (japonieraz: 神川 明彦, Kamikawa Akihiko, 1966ko uztailaren 9a -) Japoniako futbolari ohia eta entrenatzailea da.
Entrenatzaile gisa Grulla Morioka taldeak zuzendu zituen.

## Kanpo loturak

* (Japonieraz) J.League Data Site
* Datuak: Q11589673
# Aingeru guardako (argipena)

Aingeru guardakoa izenak zenbait adiera ditu:
* jatorrizko esanahian, aingeru guardakoa, kristau teologiako aingeru mota bat, pertsonak zaintzen dituena, zeregina duena;
* jatorrizko esanahitik abiatuta, aingeru guardakoa, marrazo mota bat.
# Aingeru kalea

Aingeru kalea :
| Donostia, Parte Zaharra ||
| Aingeru kaleko eskilarak. ||
| Herrialdea Lurraldea | Euskal Herria Gipuzkoa |
| Aingeru kalea Aingeru kalea Aingeru kalea ||
| Koordenatuak: | 43°19′23.9″N 1°59′13.5″W﻿ / ﻿43.323306°N 1.987083°W﻿ / 43.323306; -1.987083 |
Aingeru kalea Donostiako Parte Zaharreko kale txiki bat da. Migel Muñoa plazatik Koruko Andre Mariaren kaleraino doa. Kalearen ezaugarri nagusia da bi aldapetan banatuta dagoela, eta Portu kaleak zeharkatzen du erdian. Urgull alderako desnibela eskailera batzuez gainditzen da.

## Kanpo estekak

* Datuak: Q25474324
* Multimedia: Calle del Ángel, Donostia-San Sebastián / Q25474324
# Aingeru matxino eroriak

Aingeru matxino eroriak, 1562ko Pieter Bruegel Zaharra flandiarraren margolan bat da. Gaur egun Belgikako Arte Ederretako Errege Museoetan ikusgai dago.
Itun Berriko Apokalipsiaren liburuko 12, 2-9 pasartean oinarritua dago, eta munstruo erdi gizaki erdi animalia diren aingeru erorien itxura bitxiek Jeronimo Boschen eragina erakusten dute.
* Datuak: Q594406
* Multimedia: The Fall of the Rebel Angels by Pieter Bruegel the Elder / Q594406
# Aingeruak nekez ausartzen diren tokian

Aingeruak nekez ausartzen diren tokian (euskaraz: «Where Angels Fear to Tread») E. M. Forster idazleak 1905ean plazaratu zuen eleberria da. Izenburua Alexander Poperen An Essay on Criticism liburuaren lerro batetik dator: "For fools rush in where angels fear to tread" (Aingeruak zapaltzeko beldur diren tokietan ergelak sartzen dira).

## Laburpena

Aingeruak nekez ausartzen diren tokian Forsterrek argitaratutako lehendabiziko eleberria da, 1905ean hain zuzen ere. Ingelesa izan arren, herri eta kultura mediterraneoenganako interes handia izan zuen beti eta Italian gertatzen da hemen kontatzen zaigun istorioa. Pertsonaia nagusiak bi emakume ingeles eta gizon italiar bat dira eta liburuak bi kultura ezberdinon arteko gatazka erakusten digu, pertsonaiek bizi dituzten egoeretan oinarriturik. Forsterrek XIX. mendeko hizkuntza elaboratu eta korapilatsuari utzi eta hemen estilo libreago eta ahozkoagoa erabili zuen. Bere garaiko gizarteari buruzko ardura erakutsi zuen beti eta gizarte maila ertaineko bizimoduaren begirale zehatz eta zorrotza izan zen.

## Bertsioak

BBCk 1966an egokitu zuen eleberria telebistarako, Hilabeteko Antzezlan gisa. 1991n Charles Sturridgeren pelikula bihurtu zen, Rupert Graves, Giovanni Guidelli, Helen Mirren, Helena Bonham Carter eta Judy Davis aktoreek antzeztu zuten. Eleberriaren hamar ataleko irrati-moldaketa bat eman zen BBC Radio 4-n. Mark Weiserek eleberria opera gisa estreinatu zuen Peabody Institute of Music-en, 1999an, eta 2015ean izan zuen estreinaldi profesionala Kaliforniako Opera San Josén.

## Bibliografia

* Edward Morgan Forster: Aingeruak nekez ausartzen diren tokian, Ibaizabal, 1993, 90 orri, ISBN: 84-7992-187-0. Itzultzailea Idoia Santamaria. Literatura Unibertsala bildumaren barruan argitaratutako lana, itzulpen-lehiaketa irabazi ondoren.

## Erreferentziak

* ↑ https://www.euskadi.eus/web01-a3linbid/es/euskara_sustapena/literatura/emaitza_e.asp?Id=17#emaitza

## Kanpo estekak

* Datuak: Q7993159
# Aingeru guardako

    Beste esanahi batzuen berri izateko, ikus: «Aingeru guardako (argipena)»
Kristau sinesmenean, aingeru guardakoa, aingeru zaintzailea edo aingeru begiralea (bizkaieraz, aingeru jagolea) Jainkoak pertsona bakoitzari ezarritako aingerua da, eguneroko bizitzan pertsona hori zaintzen eta gidatzen duena. 1927-1973 urte bitartean, aingeru haien jaia martxoaren 1ean ospatzen zuen Erromatar Eliza Katolikoak. Geroztik, urriaren 2ra aldatu zuen haien omenezko ospakizuna santuen izendegian. Euskal Herrian, ordea, anitz dira martxoaren 1ean izen horrekin oraindik ospatzen diren jaiak, hala nola Azkoitian eta Donostiako Igara auzoan.

## Kanpo estekak

* Datuak: Q728388
* Multimedia: Guardian angels / Q728388
# Aingeruen kontzertua

Aingeruen kontzertua 1608an El Grecok egindako margolan ezaguna da. Lan hau Toledoko garaiaren amaieran egin zuen eta, berez, beste lan baten zatia da, Toledoko Taverako Ospitalerako egin zuen Deikundea oihal handia. Atenasen Pinakoteka Nazionalean erakusten da.

## Azterketa

Irudi honetan aingeru musikari talde bat ikus daiteke. Buruak eta gorputzak luzatuak agertzen dira, espezialisten ustez Miguel Angelen herentzia. Ikus daitezke, bestetik, El Grekoren semea zen Jorge Manuel Theotocópuliren ukituak. Aingeru batzuk bizkarrez ikusten ditugu; hauxe manierismoko eta barrokoko errekurtsoa zen. Irudiak ez daude oso modu garbiaz marraztuta eta horrek sentzazio guztiz mehea ematen dio mulzoari. Hiru musika tresnak ikusten dira: xirula, harpa eta txelo; beste aingeru batek musika liburua begira ikusten dugu.

## Bibliografia

* SCHOLZ-HÄNSEL, Michael, El Greco, Kolonia, Taschen, 2003. ISBN 978-3-8228-3173-1.

## Kanpo estekak

* (Gaztelaniaz): «Aingeruen kontzertua» ArteHistoria.com.
* Datuak: Q5781032
# Aingeruen Andre Maria monasterioa

Aingeruen Andre Maria monasterioa klaratarren ordenako komentu barrokoa da, Arizkunen dagoena, Nafarroa Garaiko Baztan bailaran. Nafarroako Ondare Historiko gisa izendatua eta sailkatua dago.

## Kokalekua

Arizkungo herriguneko Txuputo karrikan dago, San Joan Bataiatzailearen elizatik hurbil.

## Historia

Juan Bautista Iturraldek, Murillo el Cuendeko markesak, eta haren emazte Manuela Munarrizek sortu zuten klaratarren komentu hau. Iturraldek 30.000 dukadu baino gehiago bidali zituen Madrildik bere jaioterrira komentuaren eraikuntza ordaintzeko. Eraikuntza lanak 1731eko ekainaren 19an hasi ziren, Fausto Manso madrildar maisuaren diseinuari jarraituz, Erriberriko Juan Aldariaga frantziskotarraren eta Burgosko Francisco de Luis Gómezen laguntzarekin. Ezkurra anaiak, sortzez Donibane Lohizunekoak, arduratu ziren lana egiteaz. Monasterioa 1737an amaitu zen.

## Eraikina

Eraikin honen elementu aipagarriena Arizkungo kaletik bertara sartzeko duen atari ikusgarria da, apainduri eta irudiz ongi horniturik dagoena.

## Erreferentziak

* ↑ Convento de Nuestra Señora de los Angeles, Arizkun. unav.es (Noiz kontsultatua: 2016-9-2).

## Kanpo estekak

* Arizkungo Aingeruen Andre Mariaren komentuari buruzko orrialdea, arizkun-baztan.blogspot.com
* Datuak: Q12252926
* Multimedia: Arizkun / Q12252926
# 2 Girls 1 Cup

2 Girls 1 Cup Hungry Bitches fetitxismo eskatologikozko film pornografikoaren trailerraren izen ez-ofiziala da, MFX Mediak ekoiztua. Trailerrean bi emakumek harreman sexual fetixistak dituzte, tartean koprofagia dutena. Hervé Roy frantziarren "Lovers Theme" abestia trailerraren soinu-banda da.
Minutu bateko trailerra bideo biral bilakatu zen, batez ere ikusle hasiberrien artean. 2007an, YouTube ikusleen trailerraren lehenengo ikuskatzen erakusten zuten bideoz bete zen.

## Erreferentziak

* ↑ MFX - Hungry Bitches - Amsterdam Happy Shop
* ↑ Tele Music - TMCD1034 Romantic Themes
* ↑ Top Score Music - TMCD1034 Romantic Themes
* ↑ Popkin, Helen. (2007-11-27). The Internet can’t replace TV — yet. .
* ↑ Amey, Kathryn. (2007-4-12). «POP RHETORIC: Cute with Chris vs 2 girls, 1 cup» The McGill Tribune.
* ↑ Longworth, Karina. (2007-11-20). «Karina’s Capsule: 2 Girls 1 Cup Reactions» NewTeeVee.

## Kanpo estekak

* Datuak: Q83103
# 2 Broke Girls

2 Broke Girls (euskaraz Sosik Gabeko 2 Neska) AEBtako sitcom telesail bat da. 2011ko irailaren 19tik aurrera CBS katean aireratzen da.

## Argumentua

New York hiriko Brooklyn auzoko Williamsbourg auzoan girotua dago. Bertako jatetxe batean lan egiten duten hogei-hogeitamar urte arteko bi neska zerbitzarien bizitzan, bien ametsa noizbait cupcake negozio bat irekitzea da. Max Black (Kat Dennings), langile mailako familia apal bateko senidea da, zerbitzaria izateaz gain Manhattango ama socialité eta mainontzi baten umeen haurtzain gisa ere lan egiten du; aldiz, Caroline Channing (Beth Behrs) iraganean aberatsa zen eta orain txiroa den familia batean jaio eta hazi zen, bere aita iruzur erraldoi bat egiten atzeman baitzuten Biak lagun egin eta bere ametsa gauzatzen saiatuko dira (horretarako 250.000 dolar behar dituzte), nahiz eta bere lan soldatarekin ia ezer ordaindu ezinik ibili ohi dire, hortik telesailaren izenburua. Jatetxearen nagusia Han Lee (Matthew Moy) asiarra da, beste langileak berriz, Oleg (Jonathan Kite) ukraniar sukaldari alaia eta Earl (Garrett Morris) arraza beltzeko kutxazaina. Atal bakoitzaren amaieran, Max mahai bat zerbitzatzen agertzen da, eta bi neskek 250.000 dolar bereganatzeko ordurarte lortu duten diru kopuruaren erregistroa.
* Max Black (Kat Dennings)
* Caroline Channing (Beth Behrs)

## Aktoreak
### Pertsonaia Nagusiak

* Kat Dennings: Max Black
* Beth Behrs: Caroline Channing
* Garrett Morris: Earl
* Jonathan Kite: Oleg
* Matthew Moy: Han "Bryce" Lee
* Jennifer Coolidge: Sophie

### Noizbehinkako pertsonaiak

* Nick Zano: Johnny
* Brooke Lyons: Peach Landis
* Ryan Hansen: Andy
* Eric André: Deke
* Austin Falk: Nashit "Nash"
* Ed Quinn: Randy

## Kanpo estekak

* 2 Broke Girls telesailaren iragarkia ikusgai. Youtube.com (Ingelesez)
* 2 Broke Girls telesailaren orrialdea CBSren webgunean (Ingelesez)
* 2 Broke Girls telesailaren IMDBko fitxa irakurgai (Ingelesez)
* Datuak: Q32488
# 2 Fast 2 Furious

2 Fast 2 Furious 2003ko John Singleton estatubatuar zinema zuzendariaren abenturazko filma da. The Fast and the Furious sailaren lehenengo sekuela izan zen. Bertan, Paul Walker, Tyrese Gibson eta Eva Mendes aktoreek antzeztu zuten.

## Argumentua

Oharra: Atal honek istorio osoa edo amaiera argitzen du.
Brian O'Conner (Paul Walker) Roman Pearce (Tyrese Gibson) lagun eta konbikto ohi eta Monica Fuentes (Eva Mendes) agentearekin batera, Miamin Carter Verone (Cole Hauser) droga-trafikatzailea atxilotzeko lan egingo du.

## Aktoreak

* Paul Walker: Brian O'Conner
* Tyrese Gibson: Roman "Rome" Pearce
* Ludacris: Tej Parker
* Eva Mendes: Mónica Fuentes
* Thom Barry: Bilkins agentea
* James Remar: Markham agentea
* Edward Finlay: Dunn agentea
* Devon Aoki: Suki
* Jin Auyeung: Jimmy
* Amaury Nolasco: Orange Julius
* Michael Ealy: Slap Jack
* Cole Hauser: Carter Verone
* Roberto Sánchez: Roberto
* Matt Gallini: Enrique
* Mark Boone Junior: Withworth detektibea
* Eric Etebari: Darden "Hemi Driver Car"
* John Cenatiempo: Korpi "Yenko Driver Car"

## Kanpo estekak

* Filmaren IMDBko fitxa irakurgarria (Ingelesez)
* Datuak: Q222867
* Multimedia: 2 Fast 2 Furious (film) / Q222867
# 2 New York Plaza

2 New York Plaza berrogeita hiru solairuko bulego eraikina da, Broad eta South Street elkargunean kokatua dagoena.
1971n eraikia, Kahn eta Jacobs arkitektoen arduraduna izan zen. Eraikina 153 metroko altuera du eta 1 New York Plaza-ren ondoan dago. Egiturazko diseinu modernoa dauka, eta 1 New York Plaza-rekin batera New Yorkeko etxe orratzik hegoaldekoena da.

## Kanpo estekak

* Datuak: Q16822613
* Multimedia: 2 New York Plaza / Q16822613
# 2Kate

2Kate Mikel Kazalis (Anestesia) eta Izaskun Forkadak (Naun) osatutako bikoteak Euskal Herrian musika industriala sortu zuten talde bakarrenetakoa izan zen, CUBASE VSTdun PC Pentium II 266 bat, AKAI S1000 sanplerra eta ALESIS SR16 erritmo kaxa erabiliz.

## Taldea

Mikel Kazalisek (Estigia, Anestesia, Negu Gorriak, Kuraia, Matxura…) eta Izaskun Forcadak (Naun) sortu zuten 2 Kate, ordenagailu bidez eta programazioetan oinarriturik rock industrialaren, thrasharen, musika elektronikoaren edota hardcorearen eraginak zituzten kantuak egiteko. Bi disko argitaratu zituen bikoteak Esan Ozenki diskoetxearekin. Zuzenekoetan, gitarra eta ahotsaz gain, bestelako baliabideak erabiltzen zituzten: koreografiak, bideo-proiekzioak… Gerora, Kuraia eta Matxura taldeetan aritu da Kazalis.

## Diskografia

* Bide Laburra (1997, Esan Ozenki)
* Birziklatu (1999, Esan Ozenki)

## Erreferentziak

* ↑ «2 Kate» Badok.eus.
* ↑ Bide laburra. (Noiz kontsultatua: 2018-03-23).
* ↑ Birziklatu. (Noiz kontsultatua: 2018-03-23).

## Kanpo estekak

* Datuak: Q12252663
# 2 Guns

2 Guns 2013ko Baltasar Kormákur islandiar zinema zuzendariak zuzendutako akziozko film komikoa da.

## Argumentua

Oharra: Atal honek istorio osoa edo amaiera argitzen du.
Robert "Bobby" Beans eta Michael "Stig" Stigman, DEAko agentea bata eta itsas armadako inteligentziako ofiziala bestea. Elkarlanean, mafiak gordeta zituen 43 milioi dolar lortuko dituzte, baina dirua eskuan dutela, CIA inteligentzia agentziaren dirua dela jakingo dute.

## Aktoreak

* Denzel Washington: Robert "Bobby" Trench/Bobby Beans
* Mark Wahlberg: Michael "Stig" Stigman
* Paula Patton: Deb Rees
* Bill Paxton: Earl
* James Marsden: Harold Quince
* Fred Ward: Tuwey almirantea
* Edward James Olmos: Manny "Papi" Greco
* Robert John Burke: Jessup agentea

## Erreferentziak

* ↑ EiTB. (2018/04/17). 'La Noche De' saioak '2 Guns' akziozko film dibertigarria eskainiko du gaur gauean. .

## Kanpo estekak

* Datuak: Q3598715
# 61 Danae

61 Danae, asteroide gerrikoan aurkitutako 61. asteroidearen izena da. 1860ko irailak 9an aurkitu zuen Hermann Mayer Salomon Goldschmidtek Paristik. Bere izena, greziar mitologiako Danae izeneko pertsonaiagatik jasotzen du, Perseoren ama zena.

## Kanpo estekak

* Datuak: Q155862
* Multimedia: 61 Danaë / Q155862
# 62

    Artikulu hau 62. urteari buruzkoa da, zenbakiari buruzkoaren bila bazabiltza, ikus Hirurogeita bi.

## Heriotzak

* Pertsio, latinezko olerkari satirikoa (j. 34).

## Kanpo estekak

* Datuak: Q30406
* Multimedia: 62 / Q30406
# 620ko hamarkada

620ko hamarkadak 620etik 629. urtera bitarteko iraupena du, biak barne.
| Hamarkadak: | 610koa - 620koa - 630koa |
| Urteak: | 620 621 622 623 624 625 626 627 628 629 |

## Kanpo estekak

* Datuak: Q249549
* Multimedia: 620s / Q249549
# 620
## Kanpo estekak

* Datuak: Q33238
* Multimedia: 620 / Q33238
# 621
## Kanpo estekak

* Datuak: Q31042
* Multimedia: 621 / Q31042
# 622 Esther

622 Esther asteroide gerrikoan aurkitutako 622. asteroidearen izena da. 1906ko azaroak 13an aurkitu zuen Joel Hastings Metcalf astronomo estatubatuarrak herrialde honetako Massachusetts estatuko Taunton izeneko herriko behatokitik. Bere behin-behineko izendapen zientifikoa 1906 WP zen.

## Kanpo estekak

* Datuak: Q155943
* Multimedia: 622 Esther / Q155943
# 621 Werdandi

621 Werdandi asteroide gerrikoan aurkitutako 621. asteroidearen izena da. 1906ko azaroak 11n aurkitu zuen August Kopff astronomo alemaniarrak Heidelbergeko behatokitik. Bere behin-behineko izendapen zientifikoa 1906 WJ zen.

## Kanpo estekak

* Datuak: Q155940
* Multimedia: 621 Werdandi / Q155940
# 622
## Gertaerak

* Irailaren 24a – Muhammad profetak Mekatik Medinarako bidaia bukatu zuen, "hejira" burutuz.

## Kanpo estekak

* Datuak: Q23876
* Multimedia: 622 / Q23876
# 620 Drakonia

620 Drakonia asteroide gerrikoan aurkitutako 620. asteroidearen izena da. 1906ko urriak 26an aurkitu zuen Joel Hastings Metcalf astronomo estatubatuarrak herrialde honetako Massachusetts estatuko Taunton izeneko herriko behatokitik. Bere behin-behineko izendapen zientifikoa 1906 WE zen.

## Kanpo estekak

* Datuak: Q155927
* Multimedia: 620 Drakonia / Q155927
# Alberto Ginés López

Alberto Ginés López (Cáceres, 2002ko urriaren 23a) eskaladan lehiatzen den kirolari espainiarra da.
Urrezko domina irabazi zuen 2019ko Europako Eskalada Txapelketan, zailtasun proban.
Tokio 2020ko Joko Olinpikoetan, non lehen aldiz eskalada kirol olinpikoa izan baitzen, urrezko domina lortu zuen proba konbinatuan.
Udako Olinpiar Jokoak :
| Urtea | Lekua | Domina | Proba |
| 2020 | Tokio Japonia | 01 ! | Konbinatua |
| Europako Txapelketa | Europako Txapelketa | Europako Txapelketa | |
| Urtea | Lekua | Domina | |
| 2019 | Edinburgo Eskozia | 02 ! | Zailtasuna |

## Erreferentziak

* ↑ (Gaztelaniaz) RTVE.es. (2021-08-05). «Alberto Ginés hace historia al ganar el oro en Tokyo 2020» RTVE.es (Noiz kontsultatua: 2021-08-05).

## Kanpo estekak

* Datuak: Q66764935
* Multimedia: Alberto Ginés López / Q66764935
# Alberto Gorriz

Alberto Gorriz Etxarte "Bixio" (Irun, Gipuzkoa, 1958ko otsailaren 16a - ) Errealeko jokalari izan zen 1979ean hasi eta 1993a bitarte. Atzelari postuan jokatzen zuen eta Agustin Gajaterekin batera bikote gogoangarria osatu zuen. 599 partidu jokatu zituen taldearekin, 19 gol lortuz.
Lehen Mailan Errealarekin partidu gehien jokatu duen pertsona da, 461ekin.

## Ikus, gainera

* Errealeko futbolarien zerrenda

## Kanpo estekak

* (Gaztelaniaz) Jokalariaren informazioa Errealaren webgunean
* Datuak: Q2447832
* Multimedia: Alberto Gorriz / Q2447832
* ↑ Abizena Gorriz idaztea, euskal herritar horren aukera pertsonala da. Izan ere, Euskaltzaindiak, euskara baturako, Gorritz onartu du deitura horren grafiatzat. Ikus Euskal Onomastikaren Datutegia